Държавен вестник, бр. 12, 2021 г., стр. 61

БРОЙ  12	
Д Ъ Р Ж А В Е Н  В Е С Т Н И К 	
СТР.  61  
12.3. При осъществяване на дейностите по 
концесията да не застрашава човешкото здраве 
и живот. 
12.4. При извършването на дейности, свърза-
ни с обекта на концесията, да спазва изисква-
нията на чл. 160, ал. 2 от Закона за културното 
наследство. 
12.5. В едномесечния срок от влизането в 
сила на решението по чл. 8м, ал. 2 от ЗУЧК до 
подписването на договора за концесия спечели-
лият откритата процедура участник е длъжен 
да изпълни всички необходими действия и 
задължения и да съдейства на министъра на 
туризма във връзка с оценката на рисковете за 
изпиране на пари и финансиране на тероризма 
и прилагането на Закона за мерките срещу 
изпиране на пари (ЗМИП) и на правилника за 
прилагането му. В случай че спечелилият участ-
ник не представи необходимите декларации 
и необходимата информация за установяване 
на произхода на средствата, идентифициране 
на клиента и извършването на проверка (ком-
плексна, опростена или разширена комплексна) 
по смисъла на ЗМИП, договор за концесия не 
следва да бъде сключен.
13. В документацията за концесията следва 
да бъде включена клауза за преразглеждане с 
предвидена възможност за изменения, без да 
се променя предметът на концесията.
14. За всяка година от срока на концесията 
концесионерът застрахова при условия и по 
ред, определени с договора, принадлежнос- 
тите по т. 1.6.2.
15. Определя следните изисквания, свързани 
с обекта на концесията:
15.1. Приращенията и подобренията върху 
обекта на концесията или върху негова при-
надлежност, които са публична държавна соб-
ственост, стават собственост на държавата от 
момента на възникването им, а собствеността 
върху приращенията и подобренията на обекта 
на концесията или върху негова принадлеж-
ност, които са частна държавна собственост, 
се урежда с договора за концесия.
15.2. Принадлежностите по т. 1.6.2, които 
не са трайно прикрепени към морския плаж, 
са частна държавна собственост от момента 
на поставянето им и не представляват подоб- 
рение на обекта на концесията.
15.3. Принадлежностите по т. 1.6.2, които 
са трайно прикрепени към морския плаж, са 
приращение към морския плаж и имат статут 
на публична държавна собственост от датата 
на въвеждането им в експлоатация.
15.4. Kонцесионерът е длъжен да осигури за 
своя сметка присъединяване на елементите на 
техническата инфраструктура по т. 1.6.2 към 
съответните общи мрежи.
15.5. Не са налице специфични изисквания, 
свързани с националната сигурност и отбраната 
на страната. При промяна на това обстоятелство 
страните по договора за концесия следва да 
сключат допълнително споразумение по реда 
на действащото законодателство.
16. Концесионерът се определя чрез открита 
процедура. 
17. Изисквания, свързани с характера на 
концесията:
17.1. Участниците следва да докажат про-
фесионален опит в изпълнение на дейности 
с предмет, идентичен или сходен с този на 
концесията за морски плажове.
17.2. Участниците следва да докажат, че 
разполагат с необходимия човешки ресурс за 
извършване на услугите – предмет на конце-
сията.
18. Изисквания към професионалните или 
техническите способности и финансовото и 
икономическото състояние на участниците:
18.1. Всеки участник следва да прилага 
система за управление на качеството EN ISO 
9001:2015, ISO 14001:2015, ISO 45001:2018 и ISO 
13009:2015 с обхват – за морски плажове, като 
в противен случай не се допуска до участие в 
процедурата.
18.2. Всеки участник следва да предостави 
доказателства за осигуряването или за наличи-
ето и за произхода на средствата, необходими 
за изпълнение на предложената от него оферта.
19. Критериите за комплексна оценка на 
офертата и тяхната относителна тежест са:
19.1. Размер на ставката за роялти (годишно 
концесионно възнаграждение) – с относителна 
тежест 40 на сто.
19.2. Най-ниска предложена цена на един 
чадър и един шезлонг в зоната за платени плаж-
ни принадлежности за срока на концесията – с 
относителна тежест 40 на сто.
19.3. Предложение за инвестиции, свързани 
с подобряване на достъпа до морския плаж – с 
относителна тежест 20 на сто.
20. Определя гаранция за участие в проце-
дурата в размер 59 277,36 лв. под формата на 
внесен депозит или банкова гаранция, платима 
съгласно условията, посочени в документацията 
за концесията. 
21. Процедурата за възлагане на концесията 
се организира от министъра на туризма и се 
провежда от комисия, назначена от  министър-
председателя.
22. Комисията по чл. 8ж, ал. 1 от Закона за 
устройството на Черноморското крайбрежие 
може да предвиди възможност за промяна в 
организацията на откритото заседание при 
промяна на епидемичната обстановка, като то 
може да се проведе чрез видеоконферентна връз-
ка или по друг начин и всеки от участниците, 
който иска да наблюдава пряко заседанието, 
получава възможност за това при условия и 
по ред, посочени от комисията.
23. Решението подлежи на обжалване относ-
но неговата законосъобразност пред Комисията 
за защита на конкуренцията в 10-дневен срок 
от обнародването му в „Държавен вестник“ по 
реда на глава шеста от Закона за концесиите.
Министър-председател:  
Бойко Борисов
Главен секретар на Министерския съвет:  
Веселин Даков
750